ญี่ปุ่นจะใช้ การท่องเที่ยว มาดึงค่าเงินให้แข็ง
อุตสาหกรรมท่องเที่ยว จะมาพยุงการอ่อนค่าของเงินเยนได้อย่างไร ลงทุนแมนจะเล่าให้ฟัง
29 ก.ย. 2565

ญี่ปุ่นจะใช้ การท่องเที่ยว มาดึงค่าเงินให้แข็ง /โดย ลงทุนแมน
ตั้งแต่ต้นปีที่ผ่านมา เงินเยนอ่อนค่าไปแล้วกว่า 20% เทียบกับดอลลาร์สหรัฐ
ทำให้ญี่ปุ่นต้องเผชิญกับต้นทุนการนำเข้าสินค้าที่สูงขึ้น
นำมาสู่การขาดดุลการค้า สูงสุดเป็นประวัติการณ์
จนญี่ปุ่นต้องเข้ามาแทรกแซงค่าเงินเยน เป็นครั้งแรกในรอบ 24 ปี
เพื่อพยุงการอ่อนค่าของเงินเยนเอาไว้
ขณะเดียวกัน ญี่ปุ่นก็พยายามใช้ประโยชน์ จากการอ่อนค่าของเงินเยนในรอบนี้
ส่งเสริม “อุตสาหกรรมท่องเที่ยว” ซึ่งเป็นอีกเครื่องยนต์สำคัญของเศรษฐกิจ
และเป็นอีกทางหนึ่ง ที่จะมาช่วยพยุงการอ่อนค่าของเงินเยนได้อีกด้วย
แล้วอุตสาหกรรมท่องเที่ยว จะมาพยุงการอ่อนค่าของเงินเยนได้อย่างไร
ลงทุนแมนจะเล่าให้ฟัง
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ท่ามกลางสถานการณ์ปัจจุบัน ธนาคารกลางในหลายประเทศ กำลังเดินหน้าขึ้นดอกเบี้ยอย่างต่อเนื่อง เพราะต้องเผชิญกับเงินเฟ้อที่ปรับตัวสูงขึ้น
อย่างไรก็ตาม ประเทศญี่ปุ่นกลับใช้นโยบายการเงินสวนทาง พยายามกดอัตราดอกเบี้ยให้ต่ำ
เพราะญี่ปุ่นไม่ได้มีปัญหาเงินเฟ้อ เหมือนในหลายประเทศ และเศรษฐกิจยังฟื้นตัวได้ไม่เต็มที่
โดยปัจจุบัน ญี่ปุ่นคงอัตราดอกเบี้ยนโยบายที่ -0.1% มาตั้งแต่ปี 2016 หรือ 6 ปีมาแล้ว 
และยังไม่มีทีท่าจะปรับอัตราดอกเบี้ยขึ้น ตามทิศทางของอัตราดอกเบี้ยทั่วโลก
พอเรื่องเป็นแบบนี้ นักลงทุนก็ไม่อยากถือเงินเยน 
เพราะการที่อัตราดอกเบี้ยของญี่ปุ่น ต่ำกว่าในหลายประเทศ 
ทำให้ผลตอบแทนในรูปของเงินเยน มีความน่าสนใจลดลงนั่นเอง
เมื่อความต้องการเงินเยนลดลง เงินเยนก็เลยอ่อนค่าอย่างที่เห็น
ซึ่งนับจากต้นปี เงินเยนอ่อนค่าลงมาแล้ว กว่า 20% เทียบกับดอลลาร์สหรัฐ
ส่งผลให้ญี่ปุ่นต้องนำเข้าสินค้าในราคาแพงขึ้น
ซึ่งเป็นสาเหตุหนึ่งที่ทำให้ญี่ปุ่นขาดดุลการค้า
เฉพาะสิงหาคมเดือนเดียวของปีนี้ ญี่ปุ่นมีการขาดดุลการค้ากว่า 104,000 ล้านบาท สูงสุดเป็นประวัติการณ์
จนญี่ปุ่นต้องเข้ามาแทรกแซงค่าเงินเยน เป็นครั้งแรกในรอบ 24 ปี
เพื่อพยุงการอ่อนค่าของเงินเยนเอาไว้
ทั้งนี้ ญี่ปุ่นก็พยายามใช้ประโยชน์ จากการอ่อนค่าของเงินเยนในรอบนี้
ด้วยการกระตุ้นเศรษฐกิจ ผ่านอุตสาหกรรมท่องเที่ยว
โดยในปี 2019 ซึ่งเป็นปีก่อนที่วิกฤติโควิด 19 จะแพร่ระบาด อุตสาหกรรมท่องเที่ยวของญี่ปุ่น มีสัดส่วนราว 8% ของ GDP เลยทีเดียว
โดยญี่ปุ่นกำลังพิจารณาผ่อนคลายมาตรการในการเข้าประเทศ ไม่ว่าจะเป็น
- ยกเลิกการจำกัดการเข้าประเทศ จากที่เคยจำกัดไว้ 50,000 คนต่อวัน
- สามารถเที่ยวด้วยตัวเองได้ ไม่จำเป็นต้องผ่านบริษัททัวร์
- ฟรีวีซ่าสำหรับการพำนักระยะสั้น ไม่เกิน 90 วัน
 
แล้วอุตสาหกรรมท่องเที่ยว จะมาพยุงการอ่อนค่าของเงินเยนได้อย่างไร ?
ก็ต้องบอกว่า การที่เงินเยนอ่อนค่าแบบนี้
ประกอบกับเงินเฟ้อของญี่ปุ่นที่อยู่ในระดับต่ำ
จะทำให้นักท่องเที่ยวต่างชาติ เดินทางมาเที่ยวญี่ปุ่นกันมากขึ้น
เพราะค่าใช้จ่ายในการท่องเที่ยวที่ถูกลงนั่นเอง
เมื่อนักท่องเที่ยวต่างชาติเดินทางมาเที่ยวญี่ปุ่นกันมากขึ้น
จึงส่งผลให้ความต้องการเงินเยนเพิ่มขึ้น ทำให้เงินเยนแข็งค่าขึ้นในอนาคต
แต่ก็ต้องติดตามกันต่อไปว่า อุตสาหกรรมท่องเที่ยวของญี่ปุ่น จะเข้ามาช่วยเศรษฐกิจ และทำให้เงินเยนแข็งค่าขึ้นได้มากน้อยแค่ไหน ในสถานการณ์ที่อัตราดอกเบี้ยของญี่ปุ่น สวนทางกับทิศทางของอัตราดอกเบี้ยทั่วโลกแบบนี้..
╔═══════════╗
ภาวะเงินเฟ้อ ตลาดผันผวนแบบนี้ ติดตามข่าวเศรษฐกิจแบบเน้น ๆ จากหลายเพจได้ใน Blockdit - คอนเทนต์แพลตฟอร์มที่มีผู้ใช้งานเป็นประจำ 2 ล้านคน ลองใช้ฟรี 
╚═══════════╝
ติดตามลงทุนแมนได้ที่
Website - 
Blockdit - 
Facebook - 
Twitter - 
Instagram - 
Line - 
YouTube - 
TikTok - 
Spotify - 
Apple Podcasts - 
Soundcloud - 
References
-
-
-
-
-
-
-
-
-